## ФОНД ЗА ДВУСТРАННО СЪТРУДНИЧЕСТВО НА НИВО ПРОГРАМА

СХЕМА ЗА ПОДКРЕПА НА ПЪТУВАНИЯ ПО ПРОГРАМА „ОПАЗВАНЕ НА ОКОЛНАТА СРЕДА И КЛИМАТИЧНИ ПРОМЕНИ (BG ENVIRONMENT)

Програма „Опазване на околната среда и климатичните промени“ финансира пътувания на потенциални кандидати и бенефициенти/партньори на одобрени за изпълнение проекти за установяване на партньорства, обмяна на опит и подготовка на проектни предложения.

Финансовата подкрепа се предоставя под формата на възстановяване на действително извършени разходи, при предварително одобрени заявления от кандидати, които имат намерение да подготвят проектно предложение и от бенефициенти/партньори, които изпълняват одобрен проект по програмата.

**ПРЕДСТАВЯНЕ НА ПРОГРАМАТА**

Програма „Опазване на околната среда и климатичните промени“ отговаря на нуждите и липсите в секторите, за които отсъства финансов ресурс за финансиране, а именно – биоразнообразие и екосистемни услуги, кръгова икономика и ресурсна ефективност, политики за морската среда, адаптация и смекчаване на климатични промени. По програмата е предвидено да се финансират проектни предложения в следните сфери:

1. “Система за остойностяване на услугите в областта на туризма, предоставяни от всички български екосистеми“;
2. “Система за оценка, мониторинг и управление на морските води”;
3. “Подобрено използване на ресурсите на общинско ниво (Кръгова икономика)”;
4. “Повишена способност на местните общности за намаляване на емисиите и адаптиране към климатичните промени”.

**ПОКАНА ЗА ДВУСТРАННИ ИНИЦИАТИВИ И СХЕМА ЗА ПОДКЕПА НА ПЪТУВАНИЯ**

Общата цел на настоящата покана за двустранни инициативи е да подкрепи дейности, целящи подобрено сътрудничество между организации от Р. България и страните донори в рамките на програмата.

Програмата активно насърчава и улеснява планирането и осъществяването на партньорски проекти с организации от Р. България и страните донори, вземайки предвид потенциала за двустранно сътрудничество на проектно ниво през периода на изпълнение на програмата.

1. **ДОПУСТИМИ КАНДИДАТИ:**

|  |  |  |
| --- | --- | --- |
|  | **Допустими кандидати** **(Бенефициенти)** | **Допустими партньори** |
| **ПДП № 1****Резултат 1** - 1. “Система за остойностяване на услугите в областта на туризма, предоставяни от всички български екосистеми“ | **Пре-дефиниран** | **Пре-дефиниран** |
| **ПДП № 2****Резултат 2** “Система за оценка, мониторинг и управление на морските води” | **Пре-дефиниран** | **Пре-дефиниран** |
| **Покана № 1****Резултат 2** “Система за оценка, мониторинг и управление на морските води” | Научно изследователски организации, както са дефинирани в Съобщение на ЕК за Рамка за държавна помощ за научни изследвания, развитие и иновации (2014/C 198/01) | В съответствие с чл. 7.2.2 от регламента за ФМ на ЕИП  |
| **Покана № 2****Резултат 3** “Подобрено използване на ресурсите на общинско ниво (Кръгова икономика)” | Общини | В съответствие с чл. 7.2.2 от регламента за ФМ на ЕИП |
| **ПДП № 3****Резултат 4** “Повишена способност на местните общности за намаляване на емисиите и адаптиране към климатичните промени” | **Пре-дефиниран** | **Пре-дефиниран** |
| **Покана № 3****Резултат 4** “Повишена способност на местните общности за намаляване на емисиите и адаптиране към климатичните промени” | Общини | В съответствие с чл. 7.2.2 от регламента за ФМ на ЕИП |
| **МГС № 1**: Малка грантова схема за пилотни модели за пречистване на морските води **Резултат 2** “Система за оценка, мониторинг и управление на морските води” | В съответствие с чл. 7.2.1 от регламента за ФМ на ЕИП | В съответствие с чл. 7.2.2 от регламента за ФМ на ЕИП  |
| **МГС № 2**: Малка грантова схема за мерки за намаляване на морските отпадъци. **Резултат 2** “Система за оценка, мониторинг и управление на морските води” | Общини | В съответствие с чл. 7.2.2 от регламента за ФМ на ЕИП |
| **МГС № 3**: Кръгова икономика/ресурсна ефективност**Резултат 3** “Подобрено използване на ресурсите на общинско ниво (Кръгова икономика)” | Всяко физическо или юридическо лице, организация с нестопанска цел или неправителствена организация, която е регистрирана като юридическо лице в България, чиято основна дейност е в образователния сектор, както са определени в Закона за предучилищното и училищното образование | В съответствие с чл. 7.2.2 от регламента за ФМ на ЕИП |
| Малка грантова схема**№ 4** Климат**Резултат 4** “Повишена способност на местните общности за намаляване на емисиите и адаптиране към климатичните промени” | Всяко физическо или юридическо лице, организация с нестопанска цел или неправителствена организация, която е регистрирана като юридическо лице в България, чиято основна дейност е в образователния сектор, както са определени в Закона за предучилищното и училищното образование | В съответствие с чл. 7.2.2 от регламента за ФМ на ЕИП |

Допустими кандидати могат да бъдат и бенефициенти/партньори по вече одобрени проекти, като целта е надграждане на двустранното сътрудничество в рамките на проекта.

Бенефициентите/партньорите по вече одобрени проекти по програма ООСКП следва да планират пътуването по такъв начин, че да бъде избегнато припокриване на дейности от предшестващо пътуване и/или дейности по проекта с цел избягване на двойно финансиране.

1. **ДОПУСТИМИ ДЕЙНОСТИ:**

Настоящата покана за кандидатстване за двустранни инициативи е отворена за всички резултати и за допустимите кандидати/ партньори.

* Обмяна на опит с партньори от страните донори във връзка с тяхно бъдещо сътрудничество за изпълнение на съвместни проекти по Програмата. В случай на текущо сътрудничество, следва да се спазват изискванията за недопускане на двойно финансиране
* Намиране на нови / потенциални партньорски организации на територията на страните донори.
* Изграждане на мрежа, обмяна на опит и знания, технология, ноу-хау и добри практики между организации в страните бенефициенти, страните донори и международни организации;
* Дейности, насочени към засилване на двустранното сътрудничество, обмяна на опит и добри практики между програмния оператор и подобни организации от страните бенефициенти и страните донори както и международни организации като поне един от участниците трябва да бъде от страните донори

Дейностите трябва да са изпълнени само на територията на Р. България и страните донори - Исландия, Лихтенщайн или Норвегия.

Максималният срок за реализиране на двустранна инициатива е **5 (пет) календарни дни**, като в тях се включват дните на пристигане и отпътуване.

1. **\*ДОПУСТИМИ РАЗХОДИ:**

 Максималният размер на финансиране, което организация-кандидат, може да получи по настоящата Покана е в размер до 5 000 (пет хиляди) евро въз основа на разходоопрадвателни документи за действително извършени разходи.

* Разходи за дневни пари за максимум двама души от кандидатстваща организация в размер на 35 (тридесет и пет) евро на ден, на човек (ограничението за броя на хората не е приложимо за бенефициентите и партньорите по пре-дефинираните проекти).
* Разходи за настаняване за максимум двама души от кандидатстваща организация от България в Исландия и Кралство Лихтенщайн в размер на 130 (сто и тридесет) евро на нощувка, на човек (ограничението за броя на хората не е приложимо, за бенефициентите и партньорите по пре-дефинираните проекти).
* Разходи за настаняване на максимум двама души от кандидатстваща организация от България в Кралство Норвегия в размер на 145 (сто четиридесет и пет) евро на нощувка, на човек (ограничението за броя на хората не е приложимо за бенефициентите и партньорите по пре-дефинираните проекти).
* Разходи за настаняване за максимум двама души от кандидатстваща организация от Исландия и Кралство Лихтенщайн в България в размер на 130 (сто и тридесет) евро на нощувка, на човек и за настаняване за максимум двама души от кандидатстваща организация от Кралство Норвегия в България в размер на 145 (сто четиридесет и пет) евро на нощувка, на човек (ограничението за броя на хората не е приложимо за бенефициентите и партньорите по пре-дефинираните проекти).
* Разходи за самолетни билети за отиване и връщане (от България до Страните донори и от Страните донори до България). Лицата имат право на билет икономична класа. Доказателства за извършения разход могат да бъдат сканирани копия на бордни карти, електронни билети и извлечение от банка за направеното плащане или друг документ с еквивалентна доказателствена стойност.
* Разходи за вътрешен транспорт в България между градовете (допуска се икономична класа във влаков и автобусен транспорт). Не се възстановяват разходи за таксиметров превоз или наемане на автомобил.
* Разходи за вътрешен транспорт в Страните донори, между градовете. Не се възстановяват разходи за таксиметров превоз или наемане на автомобил.
* Разходи за международен обществен транспорт. Не се възстановяват разходи за таксиметров превоз или наемане на автомобил.
* Медицинска застраховка.

*\** *Разходите за командировки трябва да отговарят на изискванията на Наредба за командировките в страната и Наредба за служебните командировки и специализации в чужбина*

1. **ПОДАВАНЕ НА ЗАЯВЛЕНИЕ ЗА КАНДИДАТСТВАНЕ:**
* **Заявлението за кандидатстване (Анекс 1), трябва да се предостави по електронна поща -** eea@moew.government.bg **в работен формат (.docx), както и като подписан и сканиран документ (.pdf).** Дейностите във връзка с пътуването/събитието трябва детайлно да се опишат и да се приложи покана от приемащата страна.
* Крайният срок за подаване на заявления, за кандидатстване е до две седмици преди пътуването/събитието.
* За събития за установяване на партньорства**,** организирани от Програмния оператор, Министерство на околната среда и водите одобрява или отхвърля изпратените заявления за кандидатстване. При оценка на заявленията ще се прилага принципът „първи по време, първи по право“ до достигане на лимита за брой участници, като се вземат предвид и допустимостта на заявлението и дейностите като цяло.
* Програмният оператор ще предостави отговор за одобрение/отхвърляне на заявлението **по e-mail в рамките на 5 работни дни.**
* Документацията за кандидатстване е достъпна на адрес: <https://www.eeagrants.bg/programi/okolna-sreda>.
1. **ВЕРИФИКАЦИЯ И ВЪЗСТАНОВЯВАНЕ НА РАЗХОДИТЕ:**
* За възстановяване на извършените разходи по фонда за двустранни отношения се попълва Анекс 2. Участникът следва да посочи банкова сметка.
* Програмният оператор възстановява единствено допустимите разходи на кандидатите.
* Горепосочените документи следва да се изпратят на Програмния оператор по електронна поща – eea@moew.government.bg до 30 работни дни след приключване на събитието. Министерство на околната среда и водите ще възстанови одобрения размер на разходите до две седмици след получаването на пълния комплект от образци и документи. Отхвърлените разходи, няма да бъдат възстановявани.
1. **СРОК НА ДЕЙСТВИЕ НА НАСТОЯЩАТА ПОКАНА:**

Настоящата покана ще бъде отворена през целия период на изпълнение, на програма „Опазване на околната среда и климатични промени“ или до изчерпване на определения бюджет по фонда за двустранни отношения.